KUNINGAS SAAPUU Profeetta Elia valmistaa tietä
Lämpimästi tervetuloa katsomaan viimeistä, Kuningas Saapuu -jaksoa.
Ainakin tämän kauden viimeistä jaksoa. Rukoilemme, että Herra -
saa johtaa, jatkammeko tauon jälkeen ja missä muodossa silloin.
Olemme päässeet Vanhan Testamen- tin viimeiseen kirjaan, Malakiaan.
Olemme useissa jaksoissa käsitelleet profetioita Herran päivästä, -
mikä on kauhea niille, jotka eivät kunnioita Häntä, -
ja vapautuksenpäivä Häntä odottaville.
Malakia kirjoittaa, että ero vanhurskaudessa vaeltavien ja -
yhä syvemmälle laittomuuteen vaipuvien välillä käy selvemmäksi,-
mitä lähemmäksi se päivä tulee.
Malakia kirjoittaa, että muistokirja on kirjoitettu niistä, -
jotka kunnioittavat Häntä ja Hänen nimeään.
Hän kuuntelee meitä ja kirjoittaa muistiin, mitä sanomme.
Puhukaamme toistemme kanssa niin, että puheemme miellyttää Häntä.
Nyt tarkastelemme vakavia sanoja, jotka ovat Vanhan Testamentin -
viimeisissä jakeissa, Malakian kirjan 4:1-6:ssa.
Toivotan Robert Adamsin ja Kenneth Witickin tervetulleiksi!
Minä olen Daniela Persin.
Luen ensin ja sitten Kenneth antaa näkemyksensä raamatunpaikasta.
Malakia 4:1-6:
"Sillä katso: se päivä on tuleva, joka palaa kuin pätsi.
Ja kaikki julkeat ja kaikki, jotka tekevät sitä, mikä jumalatonta on,-
ovat oljenkorsia; ja heidät polttaa se päivä, joka tuleva on, -
sanoo Herra Sebaot, niin ettei se jätä heistä juurta eikä oksaa.
Mutta teille, jotka minun nimeäni pelkäätte, on koittava -
vanhurskauden aurinko ja parantuminen sen siipien alla, -
ja te käytte ulos ja hypitte kuin syöttövasikat ja -
tallaatte jumalattomat; sillä he tulevat tomuksi teidän jalkapohjienne alle -
sinä päivänä, jonka minä teen, sanoo Herra Sebaot.
Muistakaa minun palvelijani Mooseksen laki, jonka minä Hoorebilla
hänelle säädin koko Israelia varten käskyiksi ja oikeuksiksi.
Katso, minä lähetän teille profeetta Elian, ennenkuin tulee Herran päivä, -
se suuri ja peljättävä.
Ja hän on kääntävä jälleen isien sydämet lasten puoleen -
ja lasten sydämet heidän isiensä puoleen, -
etten minä tulisi ja löisi maata, vihkisi sitä tuhon omaksi."
Siellä oli toiveikkaita sanoja, mutta myös varsin vakavia sanoja.
Kenneth, miten ymmärrät tämän? - Kuten sanoit, siellä on -
sekä kunniaa että pelkoa. Kolmannen luvun viimeisessä jakeessa -
sanotaan hyvin selvästi: "Ja te näette jälleen, mikä on ero -
vanhurskaan ja jumalattoman välillä, sen välillä, -
joka palvelee Jumalaa, ja sen joka ei häntä palvele." (Mal. 3:18)
Kun luemme Raamattua kokonai- suutena, on kyse kylvöstä ja sadosta.
Mitä ihmisten sydämissä on, tulee näkyväksi ja paljastetuksi -
hyvin erityisellä tavalla tänä lopunaikana.
Sanotaan, että "se päivä on tuleva, joka palaa kuin tuli".
Silloin kysyn, minkä oikeastaan täytyy palaa?
Kun menemme 2. Piet. 3:10:neen, jossa myös puhutaan palamisesta, -
niin puilla ei ole mitään tekemistä pahan kanssa, -
vaan tämä sana on kreikan kielellä "stoicheia".
Sana tarkoittaa nimenomaan "alkuainetta", "suuntaviivaa", -
"perussääntöä" tai "säädöksiä".
Se auttaa ymmärtämään, että näiden säädösten, millä tavoin -
ihmiset niitä noudattavat, niiden täytyy palaa.
Tätä Paavali käyttää, Gal. 4:3, Kol. 2:8, ja 2:20:ssa, -
joissa sanotaan, että ne ovat "maailman säädöksiä".
Joten niiden täytyy palaa, -
jotka eivät elä Jumalan Sanan mukaan.
Raamatun tuli on myös kuva Jumalan rakkaudesta.
Kun ajattelen Jumalan tuomiota, palaan usein siihen, -
mitä aiemmassa jaksossa tarkastelimme.
Kun vedenpaisumus tuli, -
vesi, joka hukutti maailman ja vei kaiken pahan pois, -
sama vesi nosti Nooan. Näin ymmärrän tämän tulen.
Rakkaus, jonka kohtaan saa minut hurmoksiin, kiittämään Jumalaa, -
koska Hän puhdisti ja pelasti minut.
Joka ei ole vastaanottanut sitä, hänelle se on kuluttava tuli,-
joka polttaa kaiken jumalattoman.
On tärkeä nähdä, että luomakunta pohjimmiltaan on hyvä.
Jumala sanoi, että se on hyvä, kun Hän loi tämän maailman.
Joten, minkä täytyy palaa?
Luimme, että kaikki jumalattomat, ylimieliset, ja jotka kulkevat -
omia teitään, eivätkä näe Herran suuruutta, juuri se palaa.
Sitten sanotaan kuvaavasti; "ettei se jätä heistä juurta eikä oksaa".
Kasvilla on sekä juuri että oksa.
Kun ajattelee, mitä ihmisten elämässä on, -
mistä elät ja mitä olet rakentanut, kaikki se katoaa.
Heistä ei jätetä juurta eikä oksaa, kun tuli on mennyt ohi.
Sanotaan, että Hän puhdistaa maailman,-
ei vedellä, kuten Nooan päivinä, vaan tulella.
Näemme myös positiivisen puolen, sillä tässä on myös -
paljon positiivista, silloin puhutaan "aamunkoitosta".
Jeesus on kuva auringosta, enkä voi ohittaa tätä, ajattelematta, -
sitä kun opetuslapset olivat Genesaretin järvellä -
ja taistelivat tuulta vastaan koko yön -
ja neljännellä yövartiolla Jeesus tuli kävellen.
Neljäs yövartio on juuri ennen aamunkoittoa, kun aurinko tulee esiin.
He luulivat Häntä aaveeksi, mutta Hän on pelastus.
Kuten ymmärrän, vene on seurakunnan symboli, -
joka on myrskyisellä merellä ja Vapahtaja tulee aamunkoitteessa.
Messias, Jeesus, pelastaa heidät.
Raamatussa on myös esikuva, että Hän on vanhurskauden aurinko.
Mitä se tuo mukanaan? Se tuo parantumisen sen siipien alla.
Se tuo sovituksen, parantaa hengen, sielun ja ruumiin.
Kaikki puutteet katoavat.
Miten ihana toivo meillä on siinä, että Jeesus tulee takaisin.
Kuten sanotaan, että Hän kokoaa omansa luokseen ja parantaa heidät -
täydellisesti kaikista synnin aiheuttamista haavoista.
Kuka ei ole saanut haavoja tässä maailmassa?
Tunnen oloni hyväksi Suomessa, mutta monet asiat loukkaavat meitä.
Kasvoin itse toinen jalka hieman maanviljelijänä, joten tiedän, -
mitä se on, kun hakee vasikan ulos keväällä. Se hyppii onnellisena.
Samoin tässä kuvataan, että kun se tapahtuu, tulee valtava ilo,-
jolloin hypimme riemusta. Sitten hän sanoo, mikä on tärkeä ymmärtää,-
että odotettaessa tätä päivää, meidän on valmistauduttava johonkin.
Hän sanoo, että meidän tulee ajatella Mooseksen lakia.
Sillä Jumala koettelee maailmaa Mooseksen lain mukaan, -
mikä on kirjoitettu.
On tärkeää, ettemme sano, että se kuuluu menneeseen, vaan -
Hän sanoo selvästi, että meidän tulee ajatella Mooseksen lakia.
Laki ohjaa heitä elämään oikein ja valmistaa tätä päivää varten.
Sitten Hän sanoo, että jotta tämä voi tapahtua, Hän lähettää Elian, -
joka asettaa ennalleen kaiken.
Nimenomaan yhdistää isät ja lapset.
Itse asiayhteydessä, tässä ei ole kyse äiti, isä ja lapsi -suhteesta, -
vaan koko kontekstissa on kyse jostakin muusta.
Tämä koskee Hänen paluutaan.
Kun kysymme, keitä isät ovat, niin Room 9:ssä sanotaan selvästi, -
että Israel on isät. (Room. 9:4-5)
Isien tulee kääntyä lastensa puoleen ja lapset isiensä puoleen.
Silloin kysymme, keitä lapset ovat?
Mielestäni pakanakristittyjen elävä seurakunta on lapset.
Työskentelemme monien Israel- kysymysten kanssa -
ja on tosiasia, että Israel, jotka uskovat Tooraan, -
kääntyvät kristittyjen puoleen tänään, juuri kuten Raamattu sanoo.
Myös me, jotka olemme osa tätä liittoa. Ja sitten Malakia sanoo: -
että se on tärkeää, koska maa voidaan muuten lyödä tuhon omaksi.
On tärkeää kokonaiskuvan kannalta, -
että me, jotka olemme elävässä uskossa ja uskomme Raamattuun, -
että pidämme yhtä todellisen Israelin kanssa, jotta liitto olisi täydellinen.
Tässä mainittu maa ei tarkoita vain Israelin maata, -
vaan tämä sana voi myös tarkoittaa koko maailmaa.
Täällä on sekä ihania lupauksia, että vakavia sanoja.
Haluan korostaa myös sitä, että: "Muistakaa Mooseksen lakia", -
joka antaa meille suuntaviivat. Ei lakihenkisesti, vaan -
kun Pyhä Henki auttaa ja ohjaa meitä oikein, tulee ero -
Jumalaa palvelevien välillä ja niiden, jotka eivät palvele.
Tässä ei auta nimikristillisyys, vaan täytyy olla katetta.
Näitä ajatuksia sain tästä tekstistä. - Kiitos, Kenneth!
Robert, ole hyvä!
Lisään vain muutaman asian. Kun sanotaan, että Herran päivä tulee,-
viittaa se jakeeseen 5, jossa sanotaan: "Herran päivä tulee, -
se suuri ja peljättävä," millä on yhteys Jeesuksen saapumiseen.
Kuten sanoit, pahat poltetaan, ja ylpeät ja kaikki, jotka tekevät pahaa, -
he ovat kuin oljenkorsia ja heidät poltetaan.
Tässä yhteydessä ajattelin apostoli Paavalin sanoja, kun hän kertoo, -
2. Tess. 1:6-8:ssa: "Herra Jeesus ilmestyy taivaasta voimansa -
enkelien kanssa tulen liekissä ja kostaa niille, jotka eivät tunne -
Jumalaa eivätkä ole kuuliaisia meidän Herramme Jeesuksen evankeliumille".
Paavali saattaa ajatella tätä tekstiä, kun Herra tulee -
tulen liekissä rankaisemaan niitä, jotka eivät halua tuntea Jumalaa.
Silloin pahat ovat kuin olkia ja ne poltetaan. Sitten Paavali jatkaa -
2. Tess. 1:10:ssä: "Kun hän sinä päivänä tulee, että hän -
kirkastuisi pyhissänsä ja olisi ihmeteltävä kaikissa uskovissa."
Tämä on Herran päivän toinen puoli.
"Mutta teille, jotka minun nimeäni pelkäätte, on koittava -
vanhurskauden aurinko ja parantuminen sen siipien alla".
Jumalan Pojalle kuuluville se on hyvä päivä, -
mutta Häntä vastaan rikkoneille kauhun päivä.
Vanhurskauden aurinko on Jeesus, koska sanotaan: -
"parantuminen sen siipien alla". (Mal. 4:2)
Vanhurskauden aurinko on henkilö, jonka siipien alla parantuu.
Mielenkiintoista tässä tekstissä on, kun Herra sanoo: -
"Minä lähetän teille Elian". Keitä tarkoitetaan sanalla, "teille"?
Koko kirjan kontekstin mukaan, kyse on Israelin kansasta.
"Minä lähetän teille profeetta Elian, ennenkuin tulee Herran päivä".
Ennen paluutaan Hän lähettää Elian.
Kuka on Elia? Opetuslapset kysyivät Jeesukselta Eliaan tulosta.
Jeesus sanoi, että Johannes Kastaja oli Elia. (Matt. 17:10-13)
Tuolloin Johannes oli jo vangittu ja mestattu.
Sitten Jeesus sanoi, -
"Elias tulee ja asettaa kaikki kohdalleen."
Elian tuloa koskevassa tekstissä on kaksinkertainen täyttymys.
Se osoitti ensin Johannes Kastajaan ja sitten, toiseen tulevaan Eliaan.
Ajattelen sitä, mitä Johannes Kastajalta kysyttiin Joh. 1:21:ssä.
He kysyivät häneltä: "Oletko sinä Elias?" Ja hän sanoi: "En ole".
Jeesus sanoi hänen olevan Elia ja Johannes itse sanoi: "En ole Elia".
Joten miten tämä toimii? Mietin, mitä enkeli Gabriel sanoi -
Sakariaalle Luuk. 1:17:ssä. Sakarias oli Johannes Kastajan isä.
Hän sanoi, että hänen poikansa, josta tulee Johannes Kastaja, -
"käy Herran edellä Eliaan hengessä ja voimassa, -
ja kääntää monta Herran tykö".
Hän ei ollut ihminen Elia, vaan hän tuli Eliaan hengessä ja voimassa.
Siksi hän oli se Elia, josta Jeesus sanoi, että hän on tullut.
Tässä luvussa Herra lähettää Elian Israelin kansalle, -
ennenkuin Jeesus palaa takaisin.
Hän on se Elia, joka Jeesuksen mukaan ennalleenasettaa kaiken.
Uskon, että voimme yhdistää tämän siihen, -
mitä Ilm. 11:3-12:ssa sanotaan, -
että Israelissa on kaksi profeettaa viimeisinä päivinä.
He profetoivat 1 260 päivää ennen Jeesuksen tuloa -
ja uskon, että tämä Elia on toinen näistä profeetoista.
Monet viittaavat heihin kahtena todistajana, mutta Ilm. 11:ssä -
heitä kutsutaan profeetoiksi.
Mielestäni henkilö mainitaan myös Mal. 3:1:ssä, jossa sanotaan:
"Katso, minä lähetän sanansaattajani, ja hän on valmistava -
tien minun eteeni. Ja äkisti on tuleva temppeliinsä Herra, ... "
Joten se on Herran paluu, ja juuri ennen paluutaan Hän lähettää -
sanansaattajansa, Elian, joka valmistaa tien Herran saapumiselle.
Tämä on kaksinkertainen profetia Eliasta.
Hän tulee ja valmistaa kansan Herralle, kuten Johannes Kastaja -
valmisti ihmiset Messiaan ensimmäiselle tulolle.
Ja tämä Elia valmistaa kansan lopunaikana, -
kun Messias saapuu toisen kerran.
Hän ei tule kirouksen, vaan siunauksen kanssa.
Tämä on syy Hänen tuloonsa. Näin ajattelin tämän asian.
Jatkamme tästä, mutta tarkastelemme kirkastusvuorta. (Matt. 17:1-3)
Jeesus oli kahden profeetan, Mooseksen ja Elian kanssa, minkä -
näemme tässä raamatunkohdassa, jolloin he olivat kirkastettuja.
Näemme, että näillä kahdella on erityinen merkitys.
Uskon vahvasti, että he molemmat ovat ne kaksi profeettaa.
Molemmat osoittavat Jumalan käskyjä ja Jumalan profeetallista voimaa, -
ja nämä kaksi osoittavat Jeesusta -
Hänen tullessaan ensimmäisen kerran ja toisen kerran.
He edustavat sekä lakia, Jumalan opetusta, -
että profeetallisia ääniä, Jumalan profeetallisia ääniä.
Jos katsomme Eliaan henkeä, joka Johannes Kastajalla oli, niin -
Luuk. 1:17:ssä sanotaan kuinka hän käänsi isien sydämet lasten puoleen, -
mutta ei sanota, että hän käänsi lasten sydämet isien puoleen.
Näin tapahtuu tänään, käännytään katsomaan keitä nämä isät ovat.
Palaamme patriarkkojen luo ja alamme ymmärtää koko Sanaa.
Palataan heprealaisille juurille.
Tätä tapahtuu kaikkialla maailmassa juuri nyt.
Isät, eli Israelin kansa, tarkoittaa enemmän kuin Israelia kansana.
Patriarkoista ja vanhoista profeetoista sanotaan, -
että he ovat Israelin isiä. (Room. 9:5)
Näin sanoo myös Paavali. Joten meidän tulee kääntyä sinnepäin -
ja katsoa, mitä sanottavaa heillä on ja siellä on Elia ja Mooses.
Kaikki profeetalliset Kirjoitukset, joista olemme lukeneet.
Jos mietimme, mitä juuri sanoit seurakunnasta Israelin lapsena, -
näemme myös sen Babylonin tänään.
Samaan aikaan Jerusalem on myös äitimme. (Gal. 4:26)
Jerusalem edustaa näitä patriarkkoja ja kaikkea, mistä olemme puhuneet -
ja samaan aikaan on Babylon, joka on vastakohta.
Babylon on myös portto. (Ilm. 17:5) Portto äidillä on myös tyttäriä.
Joten se on vastakohta ja nyt monet tuntevat, kuinka -
Pyhä Henki tuo meitä takaisin Jerusalemiin, kaikkien -
hengellisten isien luo, myös apostolien, profeettojen, -
ja alkuseurakunnan luo.
Samaan aikaan, vihollinen, saatana, kopioi, ja kutsuu ihmisiä -
erämaa-isien luo, katoliseen kirkkoon, porttolaitokseen, -
joka on Jerusalemia vastaan -
ja haluaisi katkaista kaikki siteet Jerusalemiin.
Hän kutsuu heitä sinne. Nämä kaksi liikettä kulkee rinnakkain.
Nämä kaksi taistelevat herruudesta ja tiedämme kuka voittaa.
Se kerrotaan täällä hyvin selvästi.
Näen nämä kaksi rinnakkaisuutta.
Antikristus, joka on Messiaan vastakohta, ottaa Hänen paikkansa,-
kuten Paavi, joka sanoo olevansa Kristus täällä maan päällä.
Joten laittomuuden henki lisääntyy ja monien rakkaus kylmenee.
Näemme, että laittomuus lisääntyy maailmanlaajuisesti.
Samaan aikaan monet haluavat palata takaisin alkuseurakuntaan, -
Hengen ja Sanan ykseyteen.
Meillä on yhteys, jonka Jeesus haluaa olevan sydämissämme.
Yksi on organisatorinen yhteys, näkyvä yhteys, ja toinen on -
orgaaninen perheyhteys, jossa tunnemme toisemme Hengessä.
Minne menemmekin, tunnemme toisemme, jotka rakastamme Herraa.
Tämä Malakia 3. käy selvemmäksi niiden kohdalla, jotka kulkevat -
vanhurskauden polkua ja niiden, jotka kulkevat laittomuuden tietä.
Niitä on myös ns. kristityissä ja monet ovat yhä enemmän Israelin vastaisia.
Hyväksytään kaikki, mikä on Jumalan 10. käskyä vastaan.
Niitä ei haluta, eikä ristiä kirkkoon.
Tulee selkeä ero, joka kulkee kaikkien yhteisörajojen yli.
Tämä ei riipu yhteisöstä, vaan -
sydämestä sydämeen, kuka todella on Jumalan oma.
Näen sen selvästi, ja kun puhun ihmisten kanssa, -
he näkevät tämän yhä selvemmin.
Huomaan joskus käytännössä uskomattoman aggressiivisuuden,-
jos halutaan mennä juurille, apostoleihin, -
isiemme luo ja yritetään ymmärtää,-
mitä evankeliumi todella sisältää, evankeliumi valtakunnasta ym.
Olen havainnut valtavaa aggressiivisuutta, -
joka ei ole normaalia inhimillistä, vaan takana on jotain muuta.
- Ne ovat henkivaltoja. Voin joskus tuntea ns. niiden hajun.
- Sitten sanotaan selvästi, että lohikäärme vainoaa niitä, joilla -
on Jeesuksen todistus ja seuraavat Jumalan käskyjä. (Ilm. 12:17)
Ne ovat ne kaksi ryhmää, joita vainotaan erityisellä tavalla.
Tarvitaan koko Jumalan Sana, ja Jeesuksen todistus. Elian henki -
meni epäjumalan palvelijoita ja vääriä, Baalin-profeettoja, vastaan.
Ne, jotka käyvät Elian hengessä, vastustavat tätä -
ja uskaltavat laittaa jopa henkensä alttiiksi.
Nyt pidämme lyhyen rukouksen, ja otamme loppusanat, -
koska tämä on kauden viimeinen osa.
Ehkä Robert rukoilee.
Herra, kiitämme Sinua, että Kirjoitukset ovat selkeitä.
Kiitos Herra, että tulet. Voimme iloita siitä toivosta.
Kiitos, että Kirjoitukset osoittavat kaiken, mitä tapahtuu, kun tulet.
Odotamme sitä päivää, jolloin tulet ja näemme Sinut.
Tiedämme, että erotat vanhurskaan ja väärän ja rukoilemme, että -
olisimme aina vanhurskauden puolella ja rakastamme Sinua ja -
paluutasi, ja että tahtosi tapahtuu maan päällä, kun tulet hallitsemaan.
Kiitos Herra, että voimme luottaa Kirjoituksiisi. Ne antavat meille -
uskoa ja toivoa näinä viimeisinä päivinä. Kiitos Jeesus, nimessäsi.
Isä, kiitämme Jeesuksen nimessä, että vahvistat jokaista katsojaa, -
joka katsoo tätä ja ymmärtää, mihin tämä kehitys on menossa.
Siksi pyydämme voimaasi, että annat Pyhän Henkesi kautta -
heille sisäisen voiman, että he uskaltavat puolustaa totuutta ja -
vanhurskautta. Siunaa jokaista katsojaa, Jeesuksen nimessä, Aamen.
Nyt lopuksi haluan kiittää teitä, rakkaat veljet. Meillä on ollut -
hyvä yhteys ja olemme saaneet olla Pyhän Hengen johdatuksessa.
Siitä on monia todistuksia, koska emme ole valmistelleet tätä yhdessä.
Olemme nähneet, kuinka Henki valmistaa.
Meillä on aina yksi raamatunkohta ja Hän johtaa.
Emme ole sopineet mistään muusta.
On ollut hienoa nähdä ja kokea tämä Hengen yhteys.
Te katsojat, jotka olette kulkeneet mukanamme -
näiden 45 ohjelman ajan, -
kiitämme teitä ja pyydämme: jakakaa sanaa, ohjelma on Play-arkistossa, -
jossa voitte katsoa sen uudestaan, ja tutkia raamatunjakeita.
Voitte katsoa ryhmässä, tai puolison kanssa.
Kootkaa ryhmä ja katsokaa uudestaan ja tutkikaa Sanaa yhdessä.
Rukoilkaa seurakunnan, morsiamen puolesta, jotta olemme valmiita, -
kun Jeesus saapuu ja vaikeina aikoina ennen sitä.
Lisäksi haluan pyytää teitä rukoilemaan puolestamme, että -
Herra opastaa meitä, miten edetä. Meillä on vähän pidempi tauko nyt -
ja meillä on joitain ajatuksia, joista olemme jutelleet, mutta -
etsimme Herraa, mikä on paras tapa.
Visio, jonka sain alussa, on hieman isompi ja siitä kerrotaan, -
Play-arkistossa verkkosivulla, tai ensimmäisessä jaksossa.
Joten todennäköisesti jatketaan, mutta hieman eri tavalla.
Se voi muuttua niin, että kaikki vision palaset täyttyvät.
Joten liity rukoilemaan kanssamme, että Pyhä Henki näyttää meille, -
kuinka Hän haluaa meidän etenevän.
Tiedän, että Hän tekee sen, sillä Hän on tehnyt niin tähänkin asti.
Kiitos paljon, että olette olleet mukana. Se on ollut hauskaa -
ja siunattua. Kiitos kaikesta palautteesta ja rohkaisusta.
Hei sitten! Tulemme kaipaamaan teitä, -
palaamme pian. Hei!
Kiitos, että olette tukeneet Kuningas saapuu -ohjelmasarjaa, -
sekä rukouksin että taloudellisesti.
Nyt haluan, että rukoilet kanssamme tulevaisuuden puolesta, -
mitä Jumala haluaa tuoda jatkossa Kristuksen ruumiille, -
Kuningas saapuu -ohjelman kautta.
Pidämme tärkeänä, että kuulemme Jumalan äänen ja koko Kristuksen -
ruumis voi olla osana Jumalan ilmoitusta, tulevien aikojen edessä.
Rukoile ja tue taloudellisesti, jotta Jumalan valtakunta menestyy -
tämän ohjelmasarjan kautta. Jumala sinua siunatkoon!
Suomennos: Anneli Olin